De 1056 ye la primera mención de Vinaqua, en a quala los suyos vecins actúan como testigos d'una donación. Dica lo sieglo XIX estió señorío de abadengo, dependient d'o Monesterio de Santa Cruz d'as Serors –dende lo sieglo XVI d'as benedictinas de Jaca. Esta vinculación, encara que antiga, ye posterior a lo 992, calendata d'una falsa carta de donación d'a villa per Sancho Garcés II. Tamién ye espuria la feita per Pedro I en 1100, que tres anyos dinantes sí heba entregau a lo cenobio las casas de Binaqua propiedat d'a difunta abadesa donya Sancha. En o sieglo XII ye constatada la existencia de viñedos (venda d'as viñas Ariola y Assa).